เรื่องร้องเรียน: เพลงจากคอนเสิร์ตที่สนามกีฬาหัวหมาก ดังเกินไปมากๆจริงๆ เข้าใจว่าเป็นคอนเสิร์ตนะ แต่ความเกรงใจต่อผู้มีพำนักพังพิงรอบๆนั้นอยู่ที่ไหน ประเทศไทยไม่มีกฎหมายเรื่องการใช้เสียงในเขตที่พักอาศัยเหรอ
การดำเนินการของเจ้าหน้าที่: เจ้าหน้าที่ได้ลงพื้นที่ตรวจสอบแล้วพบว่า กิจกรรมดังกล่าวได้จัดขึ้นเมื่อวันที่ 15-16 ตุลาคม 2565 และได้เสร็จสิ้นแล้ว พร้อมขอชี้แจง ดังนี้ 1. สำนักงานเขตได้อนุญาตให้ใช้เครื่องขยายเสียงในการจัดงานโดยพิจารณาอนุญาตตามเอกสารที่ผู้จัดงานได้ยื่นเพื่อพิจารณา พร้อมกับหนังสือยินยอมให้ใช้สถานที่จากเจ้าของสถานที่ 2. เพื่อเป็นการแก้ไขปัญหา สำนักงานเขตจักได้แจ้งให้เจ้าของสถานที่ทราบถึงปัญหาที่เกิดขึ้น ในการพิจารณาให้ใช้สถานที่ในการจัดกิจกรรมครั้งต่อไปและให้คำแนะนำเรื่อง การควบคุมการใช้เสียงกรณีที่มีการจัดกิจกรรมลักษณะดังกล่าว เพื่อเป็นการป้องกันเหตุรำคาญแก่ผู้พักอาศัยใกล้เคียงอักด้วย
ความเห็นของผู้แจ้ง: กว่าเขตบางกะปิจะตอบ ใช้เวลาไปเดือนกว่า แน่นอนที่คอนเสิร์ตได้จบไปนานแล้ว ร้องเรียนไป แต่เพิกเฉย การที่ฝ่ายสิ่งแวดล้อมพิจารณาอนุญาตให้ใช้เสียงได้ตามหนังสือที่ขอไป แสดงให้เห็นว่า ไม่ได้อ่านข้อความในหนังสือ ไม่งั้นทางฝ่่ายสิ่งแวดล้อมไม่น่าจะทำผิดกฎหมายตามกฎหมายการใช้เสียงในที่ชุมชนที่พักอาศัยได้ แย่มากๆ
พื้นที่: แขวงหัวหมาก เขตบางกะปิ กรุงเทพมหานคร